ଡାକ୍ତରାଣୀଙ୍କଠାରୁ ଟଙ୍କା ଲୁଟ୍\nକଟକ ରୋଡ଼,୧୫।୪(ଡି.ଏନ୍.ଏ.): ରାଜଧାନୀରେ ମାତିଛନ୍ତି ଲୁଟେରା ଗ୍ୟାଙ୍ଗ। ଦିନ ଦ୍ୱିପ୍ରହରେ ଲୁଟ୍, ଛିନ୍ତାଇ ଏବେ ରାଜଧାନୀବାସୀଙ୍କ ନିଦ ହଜାଇ ଦେଇଛି।\nଡାକ୍ତରାଣୀଙ୍କଠାରୁ ଟଙ୍କା ଲୁଟ୍\t April 15th, 17:03 PM April 15th, 19:15 PM\nକଟକ ରୋଡ଼,୧୫।୪(ଡି.ଏନ୍.ଏ.): ରାଜଧାନୀରେ ମାତିଛନ୍ତି ଲୁଟେରା ଗ୍ୟାଙ୍ଗ। ଦିନ ଦ୍ୱିପ୍ରହରେ ଲୁଟ୍, ଛିନ୍ତାଇ ଏବେ ରାଜଧାନୀବାସୀଙ୍କ ନିଦ ହଜାଇ ଦେଇଛି। ଏଭଳି କ୍ରମେ ସୋମବାର ଜଣେ ମହିଳା ବଡ଼ଗଡ଼ ଥାନା ଅଞ୍ଚଳରେ ଲୁଟ୍ର ଶିକାର ହୋଇଛନ୍ତି। ସେ ହେଉଛନ୍ତି ଡାକ୍ତର ପଦ୍ମଜା ମିଶ୍ର।\nସୂଚନା ଅନୁଯାୟୀ, ପୂର୍ବାହ୍ନ ପ୍ରାୟ ୧୧ଟାରେ ପଦ୍ମଜା ତାଙ୍କ ପିଲାର ଏକ କୋଚିଂ ସେଣ୍ଟରରେ ନାମ ଲେଖାଇବା ପାଇଁ ରାମ ମନ୍ଦିର ନିକଟକୁ ଯାଇଥିଲେ। ସେଠାରେ ସେଣ୍ଟର କର୍ତ୍ତୃପକ୍ଷ ପଦ୍ମଜାଙ୍କୁ ଏକ ଟାବ୍ଲେଟ୍ କିଣିବା ପାଇଁ କହିଥିଲେ। ତେଣୁ ସେ ବଡ଼ଗଡ଼ ଥାନା ଅଧୀନ କେଦାରଗୌରୀ ବିହାରସ୍ଥିତ ଘରକୁ ଫେରିଥିଲେ। ଘରୁ ସେ ୩୦ ହଜାର ଟଙ୍କା ସହ ଅନ୍ୟାନ୍ୟ କାଗଜପତ୍ର ଧରି ସ୍କୁଟିରେ ଅପରାହ୍ନ ପ୍ରାୟ ୧.୪୦ରେ ଯାଉଥିବା ବେଳେ ରବିଟକିଜ୍ ଛକ ନିକଟରେ ୨ ଦୁର୍ବୃତ୍ତ ଏକ ବାଇକ୍ରେ ପଦ୍ମଜାଙ୍କୁ ପିଛାକରି ତାଙ୍କ ଟଙ୍କା ବ୍ୟାଗ୍ ଛଡ଼ାଇ ନେଇ ଉକ୍ତ ଥାନା ଅଧୀନ ଗଧିଆଖାଲ ବସ୍ତି ଆଡ଼କୁ ଫେରାର ହୋଇଯାଇଥିଲେ ବୋଲି ପଦ୍ମଜା କହିଛନ୍ତି। ଏ ନେଇ ବଡ଼ଗଡ଼ ଥାନାରେ ଅଭିଯୋଗ ପରେ ପୋଲିସ ଘଟଣାସ୍ଥଳରେ ପହଞ୍ଚି ତଦନ୍ତ ଚଳାଇଛି। ପ୍ରକାଶ ଯେ, ପଦ୍ମଜା ହାଇକୋର୍ଟର ବରିଷ୍ଠ ଆଇନଜୀବୀ ବିଭୁ ତ୍ରିପାଠୀଙ୍କ ସ୍ତ୍ରୀ ବୋଲି ଜଣାପଡ଼ିଛି।
